2022 i Norge


Begivenheter i året 2022 i Norge.

Generelt

Økonomi 
I likhet med store deler av verden ble Norge rammet av høye energipriser. Mens strømprisen (spotpris) i Norge i 2020 var på gjennomsnittlig 11,6 øre pr kWh og i 2021 på 63,4 øre så var spotprisen i 2022 over fire kroner i gjennomsnitt for september i deler av Norge, og med enkeltdager på over 10 kroner pr kWh. Regjeringen forlenget derfor strømstøtteordningen gjennom hele 2022. Det ble utbetalt til sammen 32,6 milliarder i strømstøtte til norske husholdninger i 2022.

Økt strømpris, sammen med økte priser på blant annet drivstoff og matvarer, gjorde at inflasjonen (årlig prisstigning) lå på 7,5 % i oktober og 6,5 % i november. Inflasjonen endte i desember på 5,9 %, med en kjerneinflasjon (inflasjon justert for energipriser og avgiftsendringer) på 5,8 %. 

Norges Bank, sentralbanken i Norge, har som hovedoppgave å holde inflasjonen «nær 2% over tid». På grunn av den økte inflasjonen økte Norges Bank derfor styringsrenten flere ganger gjennom 2022, fra 0,5% ved inngangen til året, til 2,75% i desember.

Den 6. oktober la Regjeringen fram forslag til statsbudsjett for 2023. Grunnet Russlands invasjon av Ukraina, som ga større usikkerhet i Europa, så foreslo regjeringen en økning i budsjettet for Forsvarsdepartementet på 6,8 milliarder kroner, til 75,8 milliarder.

Samfunn 
Et tema som preget nyhetsbildet i 2022 var endret status i gamle straffesaker. I Baneheia-saken ble Viggo Kristiansen frikjent etter å ha sonet 21 år i fengsel. Riksadvokat Jørn Sigurd Maurud ba 21. oktober 2022 om at Kristiansen frifinnes. En senere frifinnende dom i Borgarting lagmannsrett anses som en formalitet og kan skje skriftlig («kontorforretning») eller i rettsmøte. Den 15. desember ble han offisielt frikjent, av Borgarting lagmannsrett. I Birgitte Tengs-saken ble i august mann i 50-årene siktet for drapet, og og samme person ble også siktet for drapet på Tina Jørgensen i år 2000.

Statsledere 
 Monark – Harald V
 Stortingspresident – Masud Gharahkhani (Arbeiderpartiet).
 Statsminister – Jonas Gahr Støre (Arbeiderpartiet).
 Høyesterettsjustitiarius – Toril Marie Øie

Hendelser 
Pågående: Norge under koronapandemien
 31. mai – 
 Apekoppper påvises for første gang i Norge
 Broen på E6 i Badderen i Kvænangen kommune skades av store vannmasser, og omkjøring for å passere stedet må gjøres via Finland
 1. juni – 
 Stortinget stemmer imot et forslag om å gi 16-åringer stemmerett ved kommune- og fylkestingsvalg
 Stortinget stemmer imot et forslag om å endre Grunnloven ved å åpne opp for republikk i Norge
 2. juni – 
 Peggy Hessen Følsvik velges som LO-leder for tre år, etter at hun har vært konstituert leder siden mars 2022.
 Hans Sverre Sjøvold går av som leder for PST.
 3. juni – 
 Stortinget vedtar en forsvarsavtale med USA, der det etableres «omforente områder» på Rygge, Sola og Evenes flystasjon, og på Ramsund orlogsstasjon. På disse områdene kan USA etablere militær infrastruktur, etter godkjenning av Norge. Infrastrukturen vil bli norsk eiendom.
 LOs kongress vedtar å jobbe for en internasjonal boikott av Israel.
 7. juni – Prinsesse Märtha Louise og Durek Verrett kunngjør sin forlovelse
 9. juni – Dødsårsaksregisteret rapporterer 241 dødsfall av overdose for 2021, det laveste tallet siden 2013.
 10. juni – 
 Regjeringen besluttet å terminere kontrakten på Forsvarets 14 NH90-helikoptre, levere tilbake de helikoptrene som er levert, og kreve tilbake 5 mrd kroner fra leverandøren, fordi leveransen er forsinket
 NHO og Finans Norge beslutter å slå seg sammen
 11. juni – Det nye Nasjonalmuseet for kunst, arkitektur og design åpner i Vika i Oslo
 14. juni – Stortinget vedtok at fylkene Viken, Vestfold og Telemark og Troms og Finnmark, samt Ålesund kommune, skal deles opp fra 1. januar 2024
 15. juni – Elsparkesykler omklassifiseres fra «sykkel» til «motorvogn», og får dermed promillegrense på 0,2, aldersgrense på 12 år og krav om hjelm for barn under 15 års alder
 18. juni – Minnesmerket ved Utøya, etter terrorangrepene 22. juli 2011, ble offisielt åpnet
 25. juni – Masseskytingen i Oslo 2022
 28. juni – Stortingsdirektør Marianne Andreassen trekker seg fra stillingen etter at Datatilsynet ila Stortinget et overtredelsesgebyr på 2 millioner kroner på grunn av uaktsomhet i forbindelse med dataangrepet mot Stortinget i 2020.
 29. juni – Et større dataangrep (tjenestenektangrep) rammer mange norske nettsider, som Altinn, ID-porten, NRK, Politiet, Arbeidstilsynet og NAV. Angrepet ble tidlig knyttet til en russisk hackergruppe, Killnet.
 1. juli – 
 Markedsføringsloven endres, slik at reklame som viser retusjerte bilder skal merkes.
 Fergestrekninger med under  passasjerer i året (52 fylkesvegferger og sju riksvegferger) blir gratis å bruke
 Svalbard: Regjeringen innfører krav om tre års botid i Norge for å ha stemmerett til Longyearbyen Lokalstyre, og for å kunne stille til valg i Lokalstyret. Kravet gjelder personer som ikke er norske statsborgere.
 5. juli – Utenriksminister Anniken Huitfeldt signerte formelt Norges godkjenning av Finland og Sveriges søknader om medlemskap i NATO.
 6. juli – Et nytt dataangrep (DDoS) rammer flere norske aviser, som VG, Bergens Tidende, Aftenposten og Stavanger Aftenblad, som opplevde noen timer med ustabilitet på grunn av dette.
 22. juli – Statens vegvesen rapporterer om 63 døde i trafikken i Norge første halvår, en dobling fra samme periode i 2021, da tallet var 31.
 14. august – Hvalrossen Freya, som var observert i flere land rundt Nordsjøen siden 2019, ble avlivet av Fiskeridirektoratet i Frognerkilen i Oslo.
 24. august – Den nye basen for redningshelikopter i Tromsø ble åpnet.
 2. september – Et jordras i Valsøyfjorden i Heim kommune rammet et hus, og én person omkommer.
 9. september – Statsråd vedtok samiske navn på Trondheim og Røros kommune, henholdsvis Tråanten tjïelte og Rossen tjïelte.
 10. september – Oslo Pride ble arrangert, med cirka  deltakere.
 19. september – Ekstraordinært «strømmøte» på Stortinget, i forbindelse med energikrisen og de høye strømprisene. Til sammen 94 forslag til tiltak ble foreslått av ulike stortingsrepresentanter. 
 20. september – Statens pensjonsfond («Oljefondet») varslet i sin klimahandlingsplan at de har som mål at selskaper de eier aksjer i, skal ha netto nullutslipp av klimagasser innen år 2050.
 28. september - Støres regjering foreslår grunnrenteskatt på havbruk og vindkraft, og økt grunnrenteskatt på vannkraft.
 10. oktober - Søketjenesten Kudos (https://kudos.dfo.no/) lanseres, for å lette søk etter offentlige dokumenter i statlig sektor
 14. oktober - Henningsvær kulturmiljø ble fredet, som et kulturmiljø med nasjonal verdi, av Kongen i statsråd.
 18. oktober - Statkraft kjøpte Norges største privateide eiendom, Meraker Brug, for 2,65 milliarder kroner
 21. oktober -
 Beate Gangås ble presentert som ny leder for Politiets Sikkerhetstjeneste (PST)
 Riksadvokat Jørn Sigurd Maurud kom med en innstilling om at Viggo Kristiansen skal frifinnes for Baneheia-saken. Innstillingen om frifinning skal behandles av Borgarting lagmannsrett.
 23. oktober - TV-aksjonen 2022 var for Leger Uten Grenser og DNDi, og innsamlingen satte ny rekord med 266,2 millioner kroner
 7. desember - Borgarting lagmannsrett forkastet Nei til EU sin anke i søksmålet mot Stortinget for overføringen av myndighet til ACER, etter at Nei til EU tapte saken i Oslo tingrett
 8. desember - Stortinget besluttet å avvikle ordningen med fritt behandlingsvalg i helsevesenet
 9. desember - 
 Norge gir 30 millioner kroner til FNs nødhjelpsfond og 20 millioner kroner til Røde Kors, til humanitær bistand. Norges samlede bistand til FNs nødhjelpsfond ble med det 480 millioner kroner i 2022.
 Endelige tall for TV-aksjonen viser en innsamlet sum på 291 millioner kroner.
 14. desember - 
 Stortinget besluttet å senke elavgiften med 6 øre, til 9,16 øre pr kWh, fra 1. januar 2023 til 31. mars 2023.
 Språkrådet valgte «Krympflasjon» som årets ord i 2022. 
 Nettstedet Resett la ned sin virksomhet, fordi de ikke greide å ansette ny ansvarlig redaktør
 Norges Bank hevet styringsrenten til 2,75%, i årets siste rentemøte
 15. desember - 
 Viggo Kristiansen ble offisielt frikjent for Baneheia-saken, av Borgarting lagmannsrett.
 16. desember - 
 Regjeringen freder 54 skogområder i ti ulike fylker, for å hjelpe truede dyrearter 
 Helse Sør-Øst vedtok å legge ned Ullevål sykehus, og bygge to nye sykehus; ett på Aker og ett på Gaustad.
 19. desember - Skatteutvalget, ledet av professor Ragnar Torvik, leverte utredningen «Et helhetlig skattesystem».
 30. desember - Oslo Børs avslutter året med en nedgang på 1,03% i 2022.

Sport 
 SK Brann Kvinner vant Toppserien 2022
 Vipers Kristiansand vant Eliteserien i håndball for kvinner 2021/22
 Elverum Håndball vant Eliteserien i håndball for menn 2021/22
 Norge arrangerte EM i luftvåpen 2022, VM i skiflyging 2022, Sammenlagt-VM på skøyter 2022, Para-VM i snøsport 2022, Raw Air 2022, U23-VM på ski 2022 og langrennsdelen av Junior-VM på ski 2022

Se også Norge under Vinter-OL 2022, der Norge vant 16 gullmedaljer

Referanser 

2022 i Norge